**ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ**

**(Ε.Κ.Α.)**

**Αρ. Πρωτ.: 4907 Αθήνα, 19/03/2012**

**ΔΕΛΤΙΟ ΤΥΠΟΥ**

**ΑΝΟΙΧΤΗ ΕΠΙΣΤΟΛΗ**

Προς:

* τον Υπουργό Περιβάλλοντος, Ενέργειας & Κλιματικής Αλλαγής

κον Παπακωνσταντίνου Γιώργο

* τον Πρόεδρο της Ρ.Α.Ε.

Δρ. Ν. Βασιλάκο

Το Εργατοϋπαλληλικό Κέντρο της Αθήνας είναι αλληλέγγυο στους εργαζόμενους στη Ρυθμιστική Αρχή Ενέργειας (Ρ.Α.Ε.) και συνυπογράφει τους προβληματισμούς του Συλλόγου των εργαζομένων, οι οποίοι αφορούν στην ενδεχόμενη (ή ειλημμένη, σύμφωνα με δημοσιεύματα) απόφαση για την εγκατάσταση της «task force» της Ε.Ε. στο κτίριο της Ρ.Α.Ε.

Η εγκατάσταση της «task force», εγείρει εύλογα ζητήματα ασφάλειας για τους εργαζόμενους, οι οποίοι με την παρουσία της εκτίθενται άμεσα σε κίνδυνο.

Ταυτόχρονα, η εγκατάσταση μελών της «task force» στο κτίριο, εκτοπίζει χωροταξικά τους εργαζόμενους στη Ρ.Α.Ε., υποβαθμίζοντας έτσι τις συνθήκες του εργασιακού τους περιβάλλοντος, ενώ οι αυξανόμενες ανάγκες ενίσχυσης του στελεχικού δυναμικού της Αρχής θα είναι αδύνατο να ικανοποιηθούν, λόγω της συρρίκνωσης του εργασιακού χώρου.

Καλούμε τον αρμόδιο Υπουργό Περιβάλλοντος και τη Διοίκηση της Ρ.Α.Ε. να μη προχωρήσουν στην υλοποίηση της εγκατάστασης μελών της «task force» στο κτίριο της Ρ.Α.Ε.

Το Δ.Σ.